Lelaki mechahka cheremin kerita mansa ditangkap
KUCHING: Seiku pembuli jalai raya mechahka cheremin kerita seiku orang dagang ngena bat besbol ditan polis kena Hari Satu ke udah ba Everbright Estate, Lorong Ketitir, Jalan Batu Kawa. Suspek ke beumur  37 taun nya seiku orang dagang nyual  mi kolok ari Lintang Park. Maya penusah nya nyadi kena Hari Satu ke udah, mansa benung mulaika diri nepan kerita nengah Jalan Arang deka ngelawa Batu Kawa lebuh suspek nyau ngenyit pansut ari kerita ke ditepan iya ba mua mansa megai bat besbal. Suspek ngena bat besbol nya malu sereta mechahaka cheremin kerita sepiak kanan sereta nganu mansa laban tama ngagai jalai ke ditengah iya. Ku mansa, iya enda berani deka pansut ari kerita laban suspek ngenakutka iya sereta deka malu ngena bat basebal. Mansa terus nepan kerita sereta ngelawa balai polis laban deka ngaga riput. Suspek ngaku diri iya mai kerita menyadi tuai lelaki iya sereta mechahka cheremin sepiak kanan kerita mansa ngena bat basebal laban iya ringat amat lebuh meda mansa mai kerita nyau begadai. Polis ngetan suspek laban deka nasat kes nya lebih silik agi. Oleh Connie Chieng 
See author's posts
